Volga
Volga (, , , , mordvaksi Рав, "Rav", ) on Euroopan pisin ja runsasvetisin joki. Se on Volgan vesistöalueen pääuoma, jonka valuma-alueen pinta-ala on 1,35 miljoonaa neliökilometriä. Volgan pituus on 3 685 kilometriä ja se on yksi Venäjän merkittävimmistä kuljetusreiteistä. Volga ja sen valuma-alue sijaitsevat kokonaisuudessaan Venäjällä.
Volta (joki)
Valkoinen-Volta on Burkina-Fasossa nimeltään Nakambé. Sen pituus on 1 137 kilometriä ja valuma-alue 106 742 neliökilometriä. Joki saa alkunsa sadekauden jälkeen kuivuvana rämeenä 335 metrin korkeudesta valuma-alueen pohjoisnurkasta. Se virtaa kohti kaakkoa ja muodostaa alempana Bagrén tekojärven, jota säännöstelemällä joen virtaus on muutettu jatkuvaksi. Valkoisen-Voltan tärkein sivujoki on Punainen-Volta, jonka burkinalainen nimi on Nazinon. Sen pituus on 393 kilometriä ja valuma-alue 11 370 neliökilometriä.